इस बात से इंकार नहीं किया जा सकता कि किसी भी शादी और उससे जुड़ी सारी रस्मों में कपड़ों का महत्वपूर्ण योगदान होता है. हर कोई अपनी शादी में सबसे अलग और ख़ूबसूरत दिखने की ख़्वाहिश रखता है, ऐसे में भला युविका पीछे कैसे रह सकती थीं. इसलिए युविका ने डिसाइड किया कि वो फेमस डिज़ाइनर नीता लुल्ला द्वारा डिज़ाइन किया हुआ लहंगा अपनी शादी में पहनेंगी. बता दें कि नीता कई सेलिब्रिटीज़ के आउटफिट्स डिज़ाइन कर चुकी हैं. युविका से पहले वो कॉमेडियन भारती सिंह की शादी का लहंगा भी डिज़ाइन कर चुकी हैं.